**INFORMACIJA EKSTERNAMS, PAGEIDAUJANTIEMS LAIKYTI BRANDOS EGZAMINUS 2023-2024 MOKSLO METAIS**

2023**–**2024 **mokslo** metų brandos egzaminams organizuoti Raseinių rajone **bazine mokykla** paskirta **Prezidento Jono Žemaičio gimnazija** (Kalnų g. 3, Raseiniai).

Brandos egzaminus gali laikyti ir **eksternai**. **„Eksternas** – asmuo, įgijęs vidurinį išsilavinimą Lietuvoje ar užsienyje, arba užsienio šalies mokyklos vidurinio ugdymo programos baigiamosios klasės mokinys, pageidaujantis laikyti brandos egzaminą.“

Eksternai, planuojantys brandos egzaminus laikyti 2023-2024 mokslo metais, gali  teikti prašymus **iki 2023 m. lapkričio 24 d.** bazinės mokyklos – Prezidento Jono Žemaičio gimnazijos (Kalnų g. 3) **-** vadovui.

**Eksternas, nepateikęs prašymo iki lapkričio 24 dienos, gali teikti prašymą pasibaigus prašymų teikimų laikui, bet ne vėliau kaip likus 7 darbo dienoms iki pakartotinės sesijos pradžios, Kauno miesto bazinės mokyklos – Kauno suaugusiųjų ir jaunimo mokymo centro - vadovui** **(tai yra iki 2023 m. birželio 14 d.),** o pasirinktus brandos egzaminus turės laikyti pakartotinėje sesijoje. Prašymus šiais mokslo metais galima pateikti tik vieną kartą vienoje bazinių mokyklų. Eksternai gali rinktis ir laikyti ne daugiau kaip 6 brandos egzaminus.

Eksternas **gali laikyti visus egzaminus**, išskyrus brandos darbą, menų, technologijų mokyklinius brandos egzaminus.

**Kartu su prašymu bazinės mokyklos vadovui eksternas privalo pateikti:**

* **vidurinį išsilavinimą liudijantį dokumentą** (brandos atestatą, profesinės ar aukštesniosios mokyklos diplomą, jei vidurinis išsilavinimas įgytas Lietuvoje);
* ***užsienio kvalifikacijų atveju*** bent vieną iš nurodytų dokumentų: švietimo, mokslo ir sporto ministro įsakymą dėl vidurinio išsilavinimo pripažinimo; Studijų kokybės vertinimo centro pažymą, kuria vidurinį išsilavinimą liudijanti kvalifikacija įvertinta lygiaverte arba lygiaverte su sąlyga, kad bus išlaikyti brandos egzaminai; Studijų kokybės vertinimo centro pažymą, kuria užsienio kvalifikacija pripažinta (įskaitant pripažinimą, suteikiant kvalifikacijos turėtojui tik tam tikras teises, bei pripažinimą tik kartu su papildomais reikalavimais) lygiaverte Lietuvos Respublikoje teikiamam viduriniam išsilavinimui;
* ***užsienio šalies mokyklos išduotą dokumentą***, liudijantį, kad asmuo mokosi vidurinio ugdymo programos baigiamojoje klasėje (užsienio šalies mokyklos mokinys);
* **kvitą**, patvirtinantį pinigų įmoką už pasirinktus brandos egzaminus.

Už kiekvieną pasirinktą dalyko brandos egzaminą eksternas sumoka **15 eurų**. Bazinė mokykla gautas įmokas naudoja eksternų registravimo, brandos egzaminų organizavimo, vykdymo ir vertinimo išlaidoms apmokėti.

**Dokumentai teikiami** Prezidento Jono Žemaičio gimnazijoje,Kalnų g. 3, LT-60136 Raseiniai.Tel. Nr. (8 428) 51 851.

**Dokumentai priimami ir nuotoliniu būdu**: **pasirašytus el. parašu** dokumentus galite teikti el. paštu:**renata.ulvidiene@raseiniugimnazija.lt**

**Prezidento Jono Žemaičio gimnazijos rekvizitai apmokėjimui už brandos egzaminus**:

**Gavėjas:** Prezidento Jono Žemaičio gimnazija, 190105984

**Gavėjo bankas:** AB Luminor Bank

**Sąskaitos Nr**. LT514010041400060022

**Suma**: 15 €  (už vieną egzaminą, suma gali kisti pagal laikomų BE skaičių)

**Mokėjimo paskirtis**: už brandos egzamino(ų) laikymą (jei apmoka kitas asmuo, reikia nurodyti **eksterno vardą, pavardę**).

Iškilus neaiškumams, klausimams, problemoms dėl brandos egzaminų kreiptis į Prezidento Jono Žemaičio gimnazijos centrą tel. (8 428) 51 851; renata.ulvidiene@raseiniugimnazija.lt.